Ρομπέρτο Περέιρα

Ο **Ρομπέρτο Μαξιμιλιάνο Περέιρα** (, γεννημένος στις 7 Ιανουαρίου 1991) είναι Αργεντινός επαγγελματίας ποδοσφαιριστής που αγωνίζεται στην ΑΕΚ σε διάφορες θέσεις, όπως αυτή του εξτρεμ, κεντρικού μέσου, επιθετικού μέσου και του δεύτερου επιθετικού.

Ξεκινώντας την καριέρα του στην Αργεντινή με την Ρίβερ Πλέιτ, ο Περέιρα εντάχθηκε στην ιταλική Ουντινέζε το 2011, όπου οι εξαιρετικές του επιδόσεις δεν πέρασαν απαρατήρητες από την Γιουβέντους, η οποία αρχικά τον πήρε δανεικό και στην συνέχεια τον αγόρασε με τον παίκτη να κερδίζει δύο συνεχόμενους τίτλους Σέριε Α. Κατά τη διάρκεια της περιόδου του στην Ιταλία, εξελίχθηκε τακτικά και τεχνικά.  Το 2016, εντάχθηκε στην Γουότφορντ της Πρέμιερ Λιγκ.

Σε διεθνές επίπεδο, ο Περέιερα έκανε το ντεπούντο του με την Εθνική Αργεντινής το 2014 και την εκπροσώπησε δύο φορές στο Κόπα Αμέρικα, φτάνωντας μέχρι το τελικό και ημιτελικό αντίστοιχα, το 2015 και το 2019.

## Καριέρα σε συλλόγους

### Ρίβερ Πλέιτ
Γεννημένος στο Σάν Μιγκέλ ντε Τούκουμαν της Αργεντινής, ο Περέιρα εντάχθηκε στις ακαδημίες της Ρίβερ Πλέιτ. Λόγω των καταγωγής του, του δόθηκε το παρατσούκλι "El Tucumano". Η επαγγελματική του καριέρα ξεκίνησε το 2009, όταν έκανε το ντεμπούτο του με την Ρίβερ Πλέιτ στην Αργεντίνικη Πριμέρα Ντιβισιόν σε έναν αγώνα εναντίον της Ουρακάν σε ηλικία 18 ετών. Μετά από 43 εμφανίσεις με την Ρίβερ, ο Περέιρα μετακόμισε στην άλλη πλευρά του Ατλαντικού Ωκεανού, για λογαριασμό της Ουντινέζε Κάλτσιο την σεζόν 2011-12.

### Ουντινέζε Κάλτσιο
Υπόγραψε επίσημα στην Ουντινέζε στις 30 Αυγούστου 2011, υπογράφοντας πενταετές συμβόλαιο με τον σύλλογο. Σημείωσε 15 εμφανίσεις σε όλες τις διοργανώσεις κατά τη διάρκεια της πρώτης του σεζόν στην Ιταλία. Κάτα την τρίτη του χρονιά στην Ουντινέζε, ο Περέιρα σημείωσε 8 γκολ και 7 ασίστ σε 84 αγώνες πρωταθλήματος, ενώ επίσης εκπροσώπησε την ομάδα σε 6 αγώνες για το Κόπα Ιτάλια, 2 αγώνες για το ΟΥΕΦΑ Τσάμπιονς Λιγκ και 12 αγώνες για το Γιουρόπα Λιγκ.

### Γιουβέντους
αριστερά|μικρογραφία|Ο Περέιρα με την Γιουβέντους το 2015|193x193εσ
Στις 25 Ιουλίου 2014, ο Περέιρα υπέγραψε επίσημα για την Γιουβέντους ως δανεικός για μία σεζόν από την Ουντινέζε έναντι 1,5 εκατ. ευρώ, με την επιλογή αγοράς έναντι 14εκ. ευρώ στο τέλος της σεζόν. Την ίδια μέρα, ο Περέιρα αγωνίστηκε στο πρώτο φιλικό της νεάς του ομάδας για την νέα σεζόν.

Στις 6 Ιουνίου του 2015, ο Περέιρα αγωνίστηκε στον τελικό του ΟΥΕΦΑ Τσάμπιονς Λιγκ, μπαίνοντας ως αλλαγή στην ήττα με 3-1 από την Μπαρτσελόνα στο Ολυμπιακό Στάδιο Βερολίνου. Σημείωσε 52 συμμετοχές, όντας ο παίκτης της Γιουβέντους με τις περισσότερες συμμετοχές για εκείνην τη σεζόν σε όλες τις διοργανώσεις, μαζί με τους συμπαίκτες του, Κλαούντιο Μαρκίζιο και Λεονάρντο Μπονούτσι.

Στις 23 Ιουνίου 2015, η Γιουβέντους ενεργοποίησε την ρήτρα του παίκτη, υπογράφοντάς τον μέχρι το 2019.

### Γουάτφορντ
Στις 19 Αυγούστου του 2016, ο Περέιρα μεταγράφηκε στην Γουότφορντ έναντι αδιευκρίνιστου ποσού για πέντε χρόνια. Σύμφωνα με επίσημη δήλωση του συλλόγου, που αναδημοσίευσε στην συνέχεια η Γιουβέντους, η μεταγραφή κόστισε περίπου 13εκατ. ευρώ, με 2εκατ. ευρώ μπόνους, τα οποία θα καταβάλλονταν σε βάθος 4ετίας . Του παραχωρήθηκε το νούμερο 37 για την σεζόν 2016-17. Στο ντεμπούτο του με την Γουότφορντ, ο Περέιρα σκόραρε το πρώτο του γκολ με τον σύλλογο, σε μια νίκη με 3-1 επί της Αρσενάλ στα πλαίσια της Πρέμιερ Λιγκ, στις 27 Αυγούστου. Στις 5 Φεβρουαρίου του 2018, σκόραρε το τέταρτο γκολ μίας νίκης της ομάδας του με 4-1 επί της Τσέλσι, ερχόμενος από τον πάγκο. 

### Επιστροφή στην Ουντινέζε
Ο Περέιρα επανεντάχθηκε στην Ουντινέζε στις 28 Σεπτεμβρίου του 2020 έναντι αδιευκρίνιστου ποσού. Αν και αρχικά ήταν να μείνει ελεύθερος το καλοκαίρι του 2023, χάνοντας τα πρώτα ματς της Σέριε Α, η Ουντινέζε ανανέωσε τον Περέιρα για έναν ακόμη χρόνο.

### ΑΕΚ
Τον Ιούλιο του 2024 υπέγραψε διετές συμβόλαιο με την ΑΕΚ.

## Διεθνής καριέρα
Ο Περέιρα επιλέχθηκε να αντιπροσωπεύσει την ομάδα της Αργεντινής κάτω των 20 ετών στο Παγκόσμιο Κύπελλο Κ20 της ΦΙΦΑ του 2011. Αγωνίστηκε και στα τρία παιχνίδια του τουρνουά, βοηθώντας την Αργεντινή να νικήσει το Μεξικό και τη Βόρεια Κορέα και να φέρει ισοπαλία με την Αγγλία. Έχασε την νίκη της ομάδας του με 2-1 στον γύρο των 16 απέναντι στην Αίγυπτο λόγω τιμωρίας, αλλά επέστρεψε στην αρχική 11αδα στην προημιτελική φάση με την Πορτογαλία, από την οποία η ομάδα του αποκλείστηκε στην διαδικασία των πέναλτι.

Έκανε το ντεπούντο του με την Εθνική Αργεντινής το Σάββατο 11 Οκτωβρίου του 2014, σε μια φιλική ήττα με 2-0 από την Βραζιλία που διεξήχθη στο Πεκίνο. Τον παίκτη κάλεσε ο τεχνικός της Εθνικής Αργεντινής, Τζεράρντο Μαρτίνο.

Ο Περέιρα ήταν μέρος της εθνικής ομάδας της Αργεντινής στο Κόπα Αμέρικα του 2015 που έφτασε μέχρι τον τελικό της διοργάνωσης.

Στις 11 Οκτωβρίου 2018, ο Περέιρα σκόραρε το πρώτο του διεθνές γκολ με την Αργεντινή σε μία φιλική νίκη με 4-0 εναντίον της Εθνικής Ιράκ.

Στις 21 Μαΐου 2019, συμπεριλήφθηκε στην 23αδα του Λιονέλ Σκαλόνι για το Κόπα Αμέρικα του 2019.

## Διακρίσεις
**Γιουβέντους**

* Σέριε Α: 2014-15, 2015–16
* Κύπελλο Ιταλίας: 2014-15, 2015-16
* Σούπερ Καπ Ιταλίας: 2015

**Γουότφορντ**

* Κύπελλο Αγγλίας Φιναλίστ: 2018-19

**Αργεντινή**

* Κοπά Αμέρικα Φιναλίστ: 2015 
## Παραπομπές

## Εξωτερικοί σύνδεσμοι

* Στατιστικά στο πρωτάθλημα Αργεντινής στο Fútbol XXI  
* 

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Ρίβερ Πλέιτ
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας